Дунейпсо кином и тхьэмахуэ Налшык щекIуэкIынущ
Жэпуэгъуэм и 14-м Налшык и Музыкэ театрым къыщызэIуахынущ «FEST-хиты» фIэщыгъэм щIэт, дунейпсо кином и тхьэмахуэ.
Налшык дэт Киноконцерт гъэлъэгъуапIэм махуитхукIэ цIыхухэр щеплъыфынущ Урысейм, хамэ къэралхэм щыщ режиссёрхэм траха фильмхэм. Утыку кърахьэнущ Швейцарием, Японием, Сербием, Швецием, Китайм, Латвием, Армением, Къыргъызым къраша фильмхэр. Сабийхэм папщIэ триха и лэжьыгъэхэр игъэлъэгъуэнущ «Союзмультфильм»-м.
«FEST-хиты»-м хыхьэу цIыхухэм актёр, продюсер цIэрыIуэхэм яIущIэну Iэмал яIэнущ. Абыхэм ящыщщ Урысейм щIыхь зиIэ и артисткэ Варлей Наталье, «Евразия» дунейпсо фестивалым и унафэщI Масуямэ Ренэ, кинематографист Новожилов Сергей сымэ.
Фестивалым и программэр КъБР-м ЩэнхабзэмкIэ и министерствэм и сайтым къыщывгъуэтынщ.

